**MEGÁLLAPODÁS,**

egyrészről:

**PILISCSÉVÉRT KÖZALAPÍTVÁNY** (nyilvántartási száma: 260, képviseli: Maduda Dénesné kuratóriumi elnök) 2519 Piliscsév Hősök tere 9.,

másrészről:

**PILISCSÉV KÖZSÉG ÖNKORMÁNYZATA** (statisztikai számjele: 21874, képviseli: Kosztkáné Rokolya Bernadett Polgármester) 2519 Piliscsév Hősök tere 9.,

között, az alulírott helyen és időben az alábbi feltételek mellett:

1./ A Piliscsévért Közalapítvány tulajdonát képezi Piliscsév településen kiépített térfigyelő kamera rendszer. A kamerák a következő helyeken kerültek telepítésre.

1. Vasút utca 1.
2. Béke utca 118.
3. Béke utca 57.
4. Béke utca 18.
5. Szőlősor 6.
6. Dolina u. 9.
7. Kesztölci u. 080/1 hrsz.

2./ A telepített kamerák adatának rögzítése az általános iskolában történik.

3./ A Piliscsévért Közalapítvány a kamera rendszert ingyenes használatra határozatlan időre átadja Piliscsév község Önkormányzatának, aki azt átveszi.

4./ Piliscsév község Önkormányzata vállalja, hogy az átvett eszközöket működteti. A működtetéssel kapcsolatos költségeket Piliscsév község Önkormányzata vállalja. Ugyancsak vállalja a működtetésből fakadóan felmerülő javítási költségeket.

5./ Felek megállapodnak abban, hogy a kamera rendszerrel kapcsolatos vagyonbiztosítást Piliscsév község Önkormányzata jogosult megkötni.

6./ Piliscsév község Önkormányzata vállalja a kamera rendszer törvényes és szakszerű működtetését, biztosítja az adatvédelmet. Megállapodnak abban is, hogy a kamera rendszer működtetéséből fakadóan a Piliscsévért Közalapítványt felelősség nem terheli.

7./ Jelen megállapodást bármelyik fél 6 havi felmondási idővel felmondhatja.

8./ Jelen megállapodás megszűnésekor köteles az Önkormányzat az átvett eszközöket az időközbeni természetes elhasználódás állapotában visszaadni a közalapítványnak.

*A megállapodást elolvasás és megmagyarázás után, mint akaratunkkal mindenben egyezőt jóváhagyólag aláírjuk.*

Piliscsév, 2014. szeptember 15.

……………………………………. ………………………………………..

**Piliscsévért Közalapítvány Piliscsév község Önkormányzata**

képviseli: Maduda Dénesné képviseli: Kosztkáné Rokolya

Bernadett